Document ID: /roh_data/filtered/fineweb-2-filterrobots_roh.jsonl.gz/37950

L’Uniun per la litteratura rumantscha ha preschentà sias vastas activitads a favur da la litteratura rumantscha la sonda passada a Cuira. Betg sulet il program annual e l’elecziun da la nova suprastanta han fatschentà la radunanza da l’Uniun per la litteratura rumantscha la sonda passada en chasa rumantscha a Cuira.
Dumenic Andry banduna la suprastanza. La ULR less engraziar per sias bregias e prestaziuns pertutgant la litteratura rumantscha. Sco successura vegn Flavia Hobi nov en suprastanza. Ella è era en suprastanza da la GiuRu e spera uschia da rinforzar la collavuraziun tranter las duas uniuns.
Delectà ils preschents ha il litterat bernais Beat Sterchi cun sias explicaziuns davart la lingua tudestga scritta e la lingua pledada e cun ina prelecziun or da l’atgna ovra.